उन्होंने बताया कि दो घायलों को गंभीर स्थिति में कोलकाता के अस्पताल ले जाया गया। वहीं बाकी की हालत खतरे से बाहर है और उन्हें क्रमश: छुट्टी दी जा रही है। मामले की जांच शुरू हो गई है। सम्पर्क किए जाने पर अस्पताल के अधिकारियों ने बताया कि घायलों में 50 महिलाएं शामिल हैं। अधिकारियों ने बताया कि स्थानीय भाजपा इकाई के साथ ही मोदी के चिकित्सक एवं एसपीजी कर्मी सहित उनके निजी कर्मी तुरंत ही घायलों की मदद में लग गए। मोदी बाद में घायलों से मिलने अस्पताल पहुंचे। इसके साथ ही भाजपा के प्रदेश अध्यक्ष दिलीप घोष और जिले के वरिष्ठ अधिकारी भी घायलों को देखने अस्पताल पहुंचे।